Document ID: 31994R0904

KOMISSION ASETUS (EY) N:o 904/94,
annettu 25 päivänä huhtikuuta 1994,
yksityiskohtaisista säännöistä neuvoston asetuksen (ETY) N:o 1765/92 soveltamisesta alueellisten perusviljelyalojen hallinnan osalta annetun asetuksen (ETY) N:o 2836/93 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tukijärjestelmästä tiettyjen peltokasvien viljelijöille 30 päivänä kesäkuuta 1992 annetun neuvoston asetuksen (ETY) N:o 1765/92(1), sellaisena kuin se on viimeksi muutettuna asetuksella (EY) N:o 232/94(2), ja erityisesti sen 12 ja 16 artiklan,
sekä katsoo, että
komission asetuksella (ETY) N:o 2836/93(3) vahvistetaan menetelmä, jolla määritetään se prosentuaalinen osuus, jolla komission asetuksella (ETY) N:o 845/93(4), sellaisena kuin se on muutettuna asetuksella (EY) N:o 3074/93(5), vahvistettu perusviljelyala voidaan ylittää,
neuvosto on hyväksynyt asetuksella (EY) N:o 231/94(6), jolla muutetaan asetusta (ETY) N:o 1765/92, periaatteen, jonka mukaan silloin, kun maissille on määritelty perusviljelyala erikseen ja jos maissin tuotos ja muiden viljakasvien tuotos on vahvistettu samalle tasolle tai jos maissin tuotos on vahvistettu alhaisemmaksi, ja kun maissille tai muille peltokasveille varattua perusviljelyalaa ei ole täytetty, hehtaarijäännös voidaan jakaa uudelleen perusviljelyalalle, joka lopulta ylitetään; nämä periaatteet on otettava huomioon yksityiskohtaisissa soveltamissäännöissä,
kyseistä toimenpidettä on sovellettava uudistuksen ensimmäisestä vuodesta alkaen, ja
tässä asetuksessa säädetyt toimenpiteet ovat viljan, rasvojen ja kuivarehujen hallinnollisen sekakomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 2836/93 2 artiklan 1 kohdan loppuun virke seuraavasti:
" Jos maissin tuotos on pienempi tai yhtä suuri kuin muiden viljakasvien tuotos, muiden peltokasvien kuin maissin perusviljelyalan jäännös voidaan jakaa uudelleen maissin perusviljelyalalle tänä samana markkinointivuonna".
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan markkinointivuodesta 1993/1994 alkaen.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 25 päivänä huhtikuuta 1994.

Labels: 17
19
6